kalixlouiis/myanmar-wikipedia-corpus huggingface dataset:
၁၉၈၁ ဇူလိုင်မှ ၂၀၀၃ အောက်တိုဘာအထိ တာဝန်ထမ်းဆောင်ခဲ့သော မလေးရှားဝန်ကြီးချုပ် မဟာသီဟာ ဘင် မိုဟာမက် ၏ အဆိုအရ အရန်ရန်ပုံငွေအဖွဲ့ Quantum ၏အရာရှိချုပ်ဖြစ်သော ဆိုးရော့စ်သည် အရှေ့အာရှဈေးကွက်များတွင် ထိုင်းငွေကို စွန့်လွှတ်ခဲ့ပြီး အမေရိကန်ဒေါ်လာ အဖြစ်သို့ သတ်မှတ်စာရင်းသွင်းလိုက်သည့် ၁၉၉၇ ခုနှစ်က စီးပွားရေးပျက်စီးမှုများအတွက် အပြည့်အဝတာဝန်ရှိသည်ဟူ၍ ဖြစ်သည်။
မဟာသီဟာ ၏အဆိုအရ ဆိုးရော့စ် သည် ထိုပျက်စီးဆုံးရှုံးမှုအပြီး သုံးနှစ်အကြာတွင် အရှေ့အာရှ စတော့ဈေးကွက်နှင့် အိမ်ရာမြေလုပ်ငန်းတို့တွင် ကာလတိုရင်းနှီးမြှုပ်နှံမှုပြုလုပ်ပြီးနောက် ငွေကြေးတန်ဖိုးကျဆင်းမှု၏ ပထမဆုံးလက်ခဏာဖြစ်သော မသင့်တော်သောလျင်မြန်မှုဖြင့် Divested လုပ်ခဲ့သည်။
ဆိုးရော့စ်က မဟာသီဟာ သည် သူ့ကို “ငွေကြေးတန်ဖိုးကို ပိတ်ပစ်ရန် ကတိပေးထားသည့် သူ့အမှားအတွက် အချောင်ခံရသူ” အဖြစ် အသုံးချနေခြင်းဖြစ်ကြောင်း ပြန်လည်ဖြေကြားလိုက် သည်။
၂၀၀ဝ ခုနှစ်စီးပွားရေးကျဆင်းမှုအပြီး အင်တာဗျူးတစ်ခုတွင် ဆိုးရော့စ်က ၁၉၃ဝ နှစ်များအတွင်း စီးပွားပျက်ကပ်အပြီးမှာ ယခုအခါက အဆိုးဝါးဆုံးဖြစ်ကြောင်း ပြောခဲ့သည်။
ဆိုးရော့စ်က ဘဏ္ဍာရေးပိုင်းဆိုင်ရာများတွင် အစိုးရ၏ ကြားဝင်စေ့စပ်ရေးမလိုပဲ သူ့အလိုလို လမ်းမှန်ရောက်သွားလိမ့်မည်ဟု ယူဆထားသော ဈေးကွက်အခြေခံမူများသည် အတွေးအခေါ်ပိုင်း ဆိုင်ရာကိစ်စရပ်များဖြစ်သည်ဟု ပြောခဲ့သည်။
ဆိုးရော့စ်၏အမြင်တွင် ဆိုးရော့စ် ၏အမြင်တွင် ဈေးကွက်သည် တစ်ဖက်စောင်းနင်းဖြစ်နေပြီး သူတို့ဖာသာသူတို့ ပြန်လည်တည့်မတ်မှသာ အကျိုးဆက်အနေနဲ့ကောင်းလိမ့်မည်ဟု ပြောခဲ့သည်။
၂၀၀ဝ ခုနှစ်စီးပွားရေးပျက်ကပ်အပြီးတွင် သူသည် စီးပွားရေးအတွေးအခေါ်သစ်များ အဖွဲ့အစည်းကို ၂၀၀၉ အောက်တိုဘာတွင် တည်ထောင်ခဲ့သည်။
ထိုအဖွဲ့အစည်းသည် နိုင်ငံတကာရှိ စီးပွားရေး၊လုပ်ငန်းရေးရာနှင့် ဘဏ္ဍာရေးပါရဂူများဖြင့် ဖွဲ့စည်း ထားပြီး အပြည်ပြည်ဆိုင်ရာစီးပွားရေးနှင့် ငွေကြေးစနစ်အတွက် နည်းလမ်းသစ်များကို စမ်းသပ် အသုံးပြု၍ ပြန်လည်ဖွဲ့စည်းရန် အခွင့်အာဏာရရှိထားသောအဖွဲ့ဖြစ်သည်။
ဂျူးမုန်းတီးရေးအပေါ်အမြင် ၂၀၀၃ နိုဝင်ဘာ ၅ ရက်တွင် နယူးရော့ခ်မြို့ရှိ ဂျူးလူမျိုးဖိုရမ်တွင် အစ်စရေးနှင့် အမေရိကန် ပြည်ထောင်စုတို့၏ပေါ်လစီဖြစ်သည့် ဂျူးလူမျိုးဆန့်ကျင်ရေးများ ပြန်လည်နိုးကြားလာသည့် အတွက် ဆိုးရော့စ်သည် သူကဲ့သို့အောင်မြင်သော ဂျူးလူမျိုးများဖြစ်ရန် ပါဝင်လှုပ်ရှားခဲ့သည်။
ဥရောပတွင်လည်း ဂျူးလူမျိုးဆန့်ကျင်ရေးများ ပြန်လည်နိုးကြားလာသည်။
ဘုရှ်စီမံအုပ်ချုပ်မှုဝါဒနှင့် ရှယ်ရွန်စီမံအုပ်ချုပ်မှုဝါဒတို့ ပါဝင်သည်။
“ဂျူးဆန့်ကျင်ရေးဟူ၍ ရေရေရာရာမဟုတ်သော်လည်း လူမျိုးခွဲခြားရေးလို့တော့ သိသာထင်ရှားတာ ပဲ။
အဲဒိမူဝါဒတွေအတွက်တော့ ကျုပ်ကအပြစ်ရှာစရာတစ်ခုပဲ။
ဦးတည်ချက်ကိုပြောင်းလိုက်မယ် ဆိုရင်တော့ ဂျူးမုန်းတီးရေးလည်း လျော့နည်းသွားမှာပဲ။
ကျုပ်တော့ ဘယ်လိုထိပ်တိုက်ရင်ဆိုင်ရမယ်ဆိုတာကို မသိဘူး။
ဂျူးတွေက ကမ္ဘာကြီးကို အုပ်စိုးတယ်ဆိုတဲ့ ဂျူးမုန်းတီးရေးအကြောင်းရင်းအသစ်ကြီးကြောင့် ကျုပ်လည်း ကိုယ့်ကိုယ်ကိုအတွက် ပူပန်နေရတယ်။
ကျုပ်ရဲ့အပြုအမူတွေအတွက် မရည်ရွယ်ပဲ ဆက်စပ်သွားတဲ့အနေနဲ့ ကျုပ်တော့ အဲ့ပုံရိပ်လွှာကိုပဲ ဆက်ထိန်းထားလိုက်တယ်။
” နယူးရော့ခ်စာအုပ်များပြန်လေ့လာရေးအတွက် နောက်ဆက်တွဲဆောင်းပါးထဲတွင် ဆိုးရော့စ်က အလေးပေးဖော်ပြခဲ့သည်မှာ- အစ္စရေးတွေရဲ့ရန်သူတွေက ဒဏ္ဍာရီအကြောင်းတွေလျှောက်ဖြန့်တာကိုလည်း ဘာမှမပြောလို သလို လူမျိုးဆန့်ကျင်ရေးအတွက်လည်း ဂျူးတွေကိုအပြစ်မတင်ပါဘူး။
ဂျူးလူမျိုးဆန့်ကျင်ရေးဆိုတာ အစ်စရေးမွေးဖွားခြင်းကို ကြိုတင်ရက်ချိန်းပေးသလိုပါပဲ။
အစ္စရေးပေါ်လစီတွေရော အဲဒိပေါ်လစီကိုဝေဖန်မှုတွေရော ဂျူးဆန့်ကျင်ရေးအတွက် တာဝန်ယူ စရာမလိုပါဘူး။
တစ်ချိန်တည်းမှာပဲ ကျုပ်ကတော့ အစ္စရေးတွေဟာ အစ်စရေးပေါ်လစီအလွှမ်းမိုးပဲခံရမယ်လို့ ယုံကြည်တယ်၊ နောက်ပြီး ဂျူးအဖွဲ့အစည်းဟာလည်း ဦးတည်ချက်မတူတဲ့အမြင်တွေရှိတဲ့ အစ်စရေး အောင်မြင်မှုတွေနဲ့ပဲ လွှမ်းခြုံခံရပါလိမ့်မယ်။
တရုတ်တွေအပေါ်အမြင် ဆိုးရော့စ်သည် တရုတ်ပြည်၏ စီးပွားရေးနှင့်နိုင်ငံရေးစွမ်းအားများ မြင့်တက်လာခြင်းတို့နှင့် ပတ်သက်သည်များကို ဖော်ပြခဲ့သည်။
"တရုတ်နိုင်ငံသည် သူတို့ကိုယ်ကျိုးအတွက်သာ ဆောင်ရွက်ရင်းဖြင့် လျင်မြန်စွာ တိုးတက်လာခဲ့ပြီး လက်ရှိတွင် သူတို့သည် တစ်ကမ္ဘာလုံး၏အမှာနှင့် အခြားသူများ၏စိတ်ဝင်စားမှုကိုလည်း တာဝန်ယူရန် လက်ခံရရှိခဲ့သည်။
" သူက “ဒီနေ့တရုတ်တွေက စီးပွားရေးမှာ တောင့်တင်းခိုင်မာဖြတ်လတ်ရုံတင်မကဘူး၊ အစိုးရ ဖွဲ့စည်းပုံကလည်း အမေရိကန်ထက်သာပါတယ်”ဟု ပြောခဲ့သည်။
ကြွယ်ဝချမ်းသာမှု ၂၀၁ဝ တွင် ဆိုးရော့စ်သည် အသားတင်ခန့်မှန်းခြေတန်ဖိုး အမေရိကန်ဒေါ်လာ ၁၄.၂ သန်း ကြောင့် ကမ္ဘာပေါ်တွင် ၃၅ ယောက်မြောက် အချမ်းသာဆုံးလူဖြစ်လာပြီး အာဖရိကတွင်၂၄ ယောက်မြောက် အချမ်းသာဆုံးလူဖြစ်ကြောင်း Forbes မဂ္ဂဇင်းက စာရင်းသွင်းလိုက်သည်။
ဆိုးရော့စ်သည် ၁၉၇၉ ခုနှစ်ကတည်းက ကယ်ဆယ်ရေးလုပ်ငန်းအမျိုးမျိုးအတွက် ဒေါ်လာ ရ သန်းကို လှူခဲ့သည်။
ဟန်ဂေရီနိုင်ငံရေးနှင့် ပတ်သက်သမျှ ၁၉၈ဝ ခုနှစ်များတွင် (၁၉၉၄ မှ ၂၀၀ဝ ထိ) Fidesz ၏ဥက်ကဌဖြစ်သူ Viktor Orban၊ (၁၉၉၈ မှ ၂၀၀၂၊ ၂၀၁ဝ မှနောက်ပိုင်းထိ) ဝန်ကြီးချုပ်၊ (၂၀၀ဝ ခုနှစ်) Fidesz ၏ဥက်ကဌ Laszlo Kover၊ (၁၉၉၈ မှ ၂၀၀၂ ထိ) လျှို့ဝှက်စစ်ဆင်ရေးဝန်ကြီးချုပ်နှင့် (၂၀၁ဝ ခုနှစ်) ဟန်ဂေရီ အမျိုးသား စုရုံးမှုအဖွဲ့၏ပြောရေးဆိုခွင့်ရှိသူတို့ သည် ဆိုးရော့စ်စကောလားရှစ် ရရှိခဲ့သူများဖြစ်ကြသည်။
ထပ်လောင်းပြောရလျှင် ယခု ဖွဲ့စည်းပုံလွှတ်တော်တွင် အဖွဲ့ဝင်ဖြစ်နေသော အော်ဘန်ဝန်ကြီး အဖွဲ့၏ ဒုတိယဝန်ကြီးချုပ် Istvan Stumpf သည် ၁၉၉၄ ခုနှစ်မှ ၂၀၀၂ ခုနှစ်အတွင်း ဆိုးရော့စ် ဖောင်ဒေးရှင်းဘုတ်အဖွဲ့၏အယုံကြည်ခံအဖွဲ့ဝင်တစ်ဦးဖြစ်ခဲ့ဖူးသည်။
မြန်မာ့အရေးနှင့် ပတ်သက်သမျှ ဂျော့ချ် ဆိုးရော့စ်သည် ၁၉၉၄ ခုနှစ် ကတည်းကစပြီး အခုထက်ထိ မြန်မာ့အရေးအတွက် နှစ်စဉ် အမေရိကန် ဒေါ်လာ ၂သန်း ကို လှူဒါန်းပေးနေသော သူဌေးကြီးတစ်ဦးဖြစ်သည်။
၂၀၁၁ စက်တင်ဘာလ ထုတ် Forbes မှာ ရေးသားချက်အရ ဂျော့ချ် ဆိုးရော့စ်သည် အမေရိက၏အချမ်းသာဆုံး ပုဂ္ဂိုလ် ၁၀ဦးထဲမှာ တစ်ဦးအပါအဝင်ဖြစ်ပြီး၊ ကမ္ဘာ့အချမ်းသာဆုံးစာရင်းထဲတွင် သူသည် နံပါတ် ၄၆ မှာ လိုက်ပါသည်။
၁၉၇၉ ခုနှစ်ကတည်းက ကမ္ဘာ အရပ်ရပ်မှာ သူလှူဒါန်းခဲ့သော ငွေတွေဟာ ဒေါ်လာပေါင်း ၈ ဘီလီယံ ကျော်နေပြီ မို့သူ့ကို အလှူအတန်းရက်ရောသူတစ်ဦး အဖြစ် လူသိများကြသည်။
မြန်မာပြည်ကို ကူညီဖို့ ဂျော့ချ် ဆိုးရော့စ်ကို စတင်ဆွဲဆောင်ခဲ့သည် အရာကတော့ ၁၉၈၇-၈၈ အရေးအခင်းက အဖြစ်အပျက်တွေပါပဲ။
၈၈ အရေးအခင်းအတွင်း လမ်းမပေါ်ထွက်ပြီး ဆန္ဒပြကြတဲ့ မြန်မာပြည်သူပြည်သားတွေ ကို စစ်အစိုးရ က ရက်ရက်စက်စက် ပစ်ခတ်နှိမ်နှင်းခဲ့တဲ့ သတင်းတွေကို ကမ္ဘာတစ်ဘက်ခြမ်းကနေ ကြားသိလိုက်ရတဲ့ အချိန်မှာ မြန်မာ့ဒီမိုကရေစီအရေးအတွက် ပါဝင်ကူညီဖို့ကို သူဆုံးဖြတ်ချက်ချခဲ့ပါတယ်။
အဲဒီနောက် ကူညီဖို့ အခွင့်အလှမ်းတွေကို ရှာဖွေတဲ့အခါ မြန်မာပြည်အတွင်းမှာ တရားဝင်ရုံးခန်းဖွင့်ပြီး ကူညီဖို့ မဖြစ်နိုင်တဲ့အတွက် သူဟာ မထင်မရှားအလှူရှင်တစ်ဦးအနေနဲ့ပဲ နောက်ကွယ်ကနေ ကူညီခဲ့ပါတယ်။
၁၉၉၄ ခုနှစ်မှာ Burma Project ကို စတင်တည်ထောင်လိုက်ပြီး၊ အလှူငွေရဲ့ ၃၀% ကို မြန်မာကျောင်းသားတွေ ကို ပညာသင်ဆုပေးတဲ့ အစီအစဉ်အတွက် အသုံးပြုစေခဲ့ပြီး၊ ကျန်တဲ့ အလှူငွေတွေကို တော့ မြန်မာ့အရေးဆောင်ရွက်လှုပ်ရှားနေတဲ့ အဖွဲ့အစည်းပေါင်း ၁၀၀ ကျော်ခန့် ကို ခွဲဝေလှူဒါန်းခဲ့ပါတယ်။
Burma Project ရဲ ့ဌာနချုပ် Open Society Institute (OSI) ရဲ့ ရုံးခန်းကို နယူးရောက်မြို့လယ် 5th Avenue မှာ ဖွင့်လှစ်ထားရှိပါတယ်။
OSI မှာ တာဝန်ထမ်းဆောင်နေတဲ့ ဒေါ်မော်ရင်းအောင်သွင်ရဲ့ မီဒီယာတွေကို ပြောကြားချက်အရ ပညာသင် ဆုပေးရာမှာ မြန်မာ့ဒီမိုကရေစီအရေးအတွက် ပြန်လည်ဆောင်ရွက်ဖို့ အလားအလာရှိတဲ့ မြန်မာများကို ဦးစားပေး ရွေးချယ်ကြောင်း သိရပါတယ်။
မြန်မာ့အရေးကို ကူညီထောက်ပံ့တဲ့နေရာ မှာ အစားအစာတွေ လှူဒါန်းဖို့ထက် ပညာရေးပိုင်းကို လှူဒါန်းဖို့ပိုပြီး အားသန်တဲ့ ဂျော့ဆိုးရော့စ်(စ) ဟာ သူ့အလှူငွေတွေကို ထိုင်း-မြန်မာနယ်စပ်က ဒုက္ခသည် စခန်းတွေ အတွင်းမှာ အင်္ဂလိပ်စာသင်ကြားရေး၊ ကွန်ပျူတာနဲ့ စီးပွားရေးလုပ်ငန်းများအကြောင်း သင်ကြားရေး စတဲ့လုပ်ငန်းတွေ အတွက်ကို ပိုပြီး အသုံးပြုစေခဲ့ပါတယ်။
ထိုင်း-မြန်မာနယ်စပ်မှာ နေထိုင်ပြီး မြန်မာ့အရေးလှုပ်ရှားနေသူ (အမေရိကန် သမ္မတ ဂျော့ဘုရှ်နဲ့ တွေ့ဆုံပြီး မြန်မာ့အရေးအတွက် ဆွေးနွေးခဲ့တဲ့ ရှမ်းတိုင်းရင်းသူ) နန်းချန်တောင်းဟာ ဂျော့ဆိုးရော့စ်(စ) ရဲ့ အလှူငွေကို လက်ခံရယူထားတဲ့ Alternate Asean Network Burma အဖွဲ့ရဲ့သင်တန်းသူတစ်ဦး ဖြစ်ကြောင်းသိရပါတယ်။
ဂျော့ဆိုးရော့စ်(စ) ရဲ့ အလှူငွေကို လက်ခံရရှိတဲ့ အဖွဲ့အစည်းတွေထဲမှာ မြန်မာပြည်အကြောင်းနှစ်စဉ်အစီရင်ခံစာတွေ ရေးသားထုတ်ဝေနေတဲ့ Alternate Asean Network Burma အဖွဲ, NCGUB ခေါ် ပြည်ပရောက် ညွန့်ပေါင်းအစိုးရအဖွဲ ၊ Computer Network Training Program စသည်တို့နဲ့ အခြားသော အဖွဲ့ အစည်းတွေ ပါဝင်ကြပါတယ်။
ဝါရှင်တန်ဒီစီမှာ အခြေဆိုက်တဲ့ ပြည်ပရောက်ညွန့်ပေါင်းအစိုးရအဖွဲ့ရဲ့ မြန်မာ့ဒီမိုကရေစီ အရေးဆောင်ရွက်လှုပ်ရှားဖို့ ဂျော့ဆိုးရော့စ်(စ) က နှစ်စဉ် အမေရိကန်ဒေါ်လာ ၈သောင်းခွဲ လှူဒါန်းခဲ့ပါတယ်။
ဂျော့ဆိုးရော့စ်(စ) ကို စီးပွားရေးနဲ့ပတ်သက်ပြီး အင်မတန်တော်တဲ့ ပညာရှင်တစ်ဦး၊ အလှူဒါန်းရက်ရောသူ တစ်ဦး အနေနဲ့ လူကြိုက်များပေမယ့်၊ ထိုင်းအစိုးရ နဲ့ မလေးရှားအစိုးရတွေကတော့ ၁၉၉၇ ခုနှစ် ဇူလိုင်လ အတွင်းက သူတို့ရဲ့ ငွေတန်ဖိုးတွေ အပြည်ပြည်ဆိုင်ရာ ဈေးကွက်မှာ ထိုးကျသွားခဲ့တာဟာ ဂျော့ဆိုးရော့စ်(စ)ရဲ့ hedge Fund ကြောင့်လို့ သတ်မှတ်ပြီး သူ့ကို မနှစ်သက်ကြပါဘူး။
အခုရက်ပိုင်း မြန်မာ့အင်တာနက်သတင်းတွေမှာတော့ ဂျော့ဆိုးရော့စ် (စ) ဟာ ဗိုလ်ချုပ်အောင်ဆန်းအကြောင်းရိုက်ကူးမယ့် ရုပ်ရှင်ကားကို တစ်ဦးတည်း အကုန်ကျခံပြီး ကူညီသွားမယ်လို့ ရေးသားနေကြပါတယ်။
ဂျော့ဆိုးရော့စ်(စ) ဘက်ကတော့ တရားဝင် သတင်းထုတ်ပြန်တာတွေ မလုပ်သေးပါဘူး။
အပိုဆောင်းကြည့်ရှုစရာများ Open Society Institute and Soros Foundations Network Institute for New Economic Thinking Column archives at Project Syndicate Column archives at The New York Review of Books Soros Fund Management 13F filing and Portfolio Activities List of articles and speeches by and about George Soros George Soros' Political Campaign Contributions Forbes.com: Forbes 400 Richest in America George Soros in SEC Filings The Money Man - New Yorker In depth review of The New Paradigm*Why Does Soros Bite Hand That Feeds Him? in Investor's Business Daily Category:သန်းကြွယ်သူဌေးများ။
ရှရှားစီးပွားရေးလုပ်ငန်းရှင် မီခေးလ် မာရာတိုဗစ်ချ် ဖရစ်ဒ်မန်း ကို ၁၉၆၄ ဧပြီ ၂၁ နေ့တွင် ယူကရိန်းနိုင်ငံ၊ lviv တွင် မွေးဖွားခဲ့သည်။
ရှရှားနိုင်ငံ၏ အသက်အငယ်ဆုံး နိုင်ငံရေးအာဏာချုပ်ကိုင်ထားသူ တစ်ယောက် ဖြစ်သည်။
၂၀၁ဝ တွင် Forbes မှ Mikhail Maratovich Fridman ပိုင်ဆိုင်မှုပမာဏကို ဒေါ်လာ ၁၂.၇ ဘီလျံ ဟု အကဲဖြတ် သတ်မှတ်ခဲ့ကြသည်။
၂၀၁ဝ Forbes စာရင်းအရ လက်ရှိတွင် သူသည် ဒေါ်လာ ၁၂.၇ ဘီလျံခန့်ပိုင်ဆိုင်ပြီး ရှရှားနိုင်ငံတွင် တတိယ အချမ်းသာဆုံးနှင့် ကမ္ဘာ့ အဆင့် ၄၅ ရှိ အချမ်းသာဆုံး ပုဂ္ဂိုလ်ဖြစ်သည်။
Alfa Group ဖရစ်ဒ်မန်း သည် Peter Aven နှင့်အတူ အယ်ဖာဘဏ်လုပ်ငန်း (၁၉၉၁ တွင် ဖွင့်လှစ်ခဲ့သည်)၊ အယ်ဖာ စီးပွားရေးရင်းနှီးမြုပ်နှံမှုလုပ်ငန်း၊ Tyumen ရေနံနှင့် အိမ်ဆောက်ပစ်စည်း (ဘိလပ်မြေ၊ သစ်၊ ဖန်ထည်၊ မှန်ထည်) များ ထုတ်လုပ်ရောင်းချသည့်လုပ်ငန်း စသည်တို့နှင့်အတူ အစားအသောက်ထုတ်လုပ်သည့် လုပ်ငန်းနှင့် ကုန်တိုက်အခွဲ တစ်ခုကိုပါ ပိုင်ဆိုင်လုပ်ကိုင်လျက်ရှိသော Alfa Group Consortium အမည်ရှိ အကျိုးတူစီးပွားရေး အဖွဲ့အစည်းကို တည်ထောင်ခဲ့သည်။
လက်ဖက်ခြောက်နှင့် သကြားထုတ်လုပ်သည့် စက်ရုံများကို အဓိက ပိုင်ဆိုင်လုပ်ကိုင်ကြသူများ လည်း ဖြစ်ကြသည်။
၂၀၀၃ ခုနှစ်တွင် အယ်လ်ဖာ အဖွဲ့အစည်း၏ လုပ်ငန်းခွဲတခုဖြစ်သော Tyumen ရေနံလုပ်ငန်း၏ ၅၀%ကို BP သို့ ဒေါ်လာ ၆.၁၅ ဘီလျံဖြင့် ရောင်းချခဲ့ပြီး ထိုလုပ်ငန်းသည် လက်ရှိ ရှရှားကုမ္ပဏီများထဲတွင် နိုင်ငံခြားရင်းနှီးမြုပ်နှံမှု အများဆုံး ကုမ္ပဏီတစ်ခု ဖြစ်သည်။
အစောပိုင်း နိုင်ငံရေး အလုပ်အကိုင် ၂၀၀၅ တွင် နိုင်ငံခြားဆက်ဆံရေးကောင်စီ၏ နိုင်ငံတကာအကြံပေးဘုတ်အဖွဲ့တွင် ရှရှား ကိုယ်စားလှယ် Sergei Karaganov နေရာကို ဆက်လက်ထမ်းဆောင်ရန် ရွေးချယ်ခြင်းခံခဲ့ရသည်။
သူသည် ၂၀၀၅ ခုနှစ်ကတည်းက Public Chamber of Russia အဖွဲ့၏ အဖွဲ့ဝင်တယောက်ဖြစ်သည်။
ရှရှားနှင့် ဥရောပရှိ ဂျူးလူမျိုး ဦးဆောင်ရေးလှုပ်ရှားမှုကို တက်ကြွစွာ ထောက်ခံအားပေးသူတယောက် ဖြစ်သည်။
၁၉၉၆ တွင် Russian Jewish Congress တည်ထောင်သူများတွင် တယောက်အပါအဝင်ဖြစ်ခဲ့ပြီး လက်ရှိတွင် Russian Jewish Congress နိုင်ငံရေးအာဏာချုပ်ကိုင်ထားသည့် အမြဲတမ်းပါတီနေရာတွင် တာဝန်ယူထားသည်။
ဂျူးလူမျိုးဘဝတိုးတက်ဖွံ့ဖြိုးရေး၊ ကွာဟချက်များအား ပြန်လည်တိုးမြှင့်ပေးရေး၊နှင့် ဥရောပတွင် ပြေလည်အောင် ညှိနှိုင်းရေးတို့အတွက် အဓိကထားဆောင်ရွက်သော ကိုယ်ကျိုးမဖက်သည့် အဖွဲ့အစည်းတခုဖြစ်သော European Jewish အဖွဲ့သို့ငွေကြေးနှင့် ပစ္စည်းအများအပြားထောက်ပံလှူဒါန်းခဲ့သည်။
Alfa Group နှင့် ဆက်သွယ်ရေးလုပ်ငန်း လုပ်ကိုင်သော လုပ်ငန်းခွဲတခုဖြစ်သည့် Altimo တို့သည် မြောက်မြားလှစွာသော ကုမ္ပဏီ လက်တံများ၌ အငြင်းပွားစရာ ရင်းနှီးထည့်ဝင်ငွေများနှင့် ပက်သက်၍ အခြားဆက်သွယ်ရေးလုပ်ငန်း လုပ် ကိုင်သူများထံမှ တိုက်ခိုက်မှုအမျိုးမျိုးကို ခံခဲ့ရသည်။
၂၀၀၅ခုနှစ်တွင် အငြင်းပွားဖွယ်ရာ အိမ် ပုဂ္ဂလိကပိုင် ပြုလုပ်ခြင်း ၂၀၀၅ ဇူလိုင်တွင် နိုင်ငံတော်ပိုင်ပစ္စည်းကို ပုဂ်ဂလိကပိုင်ဆိုင်မှုအဖြစ်လွဲပြောင်းရယူမှုနှင့်ပက်သက်ပြီး နာမည်ပျက်မှု တခုတွင် ပါဝင်ပက်သက်ခဲ့သည်။
အစိုးရပိုင်ဆိုင်ထားသည့် ဇိမ်ခံ အိမ် ၂ လုံးကို ၂၀၀၃ ခုနှစ်တွင် ဈေးကွက်ပေါက်ဈေး ထက် သိသိသာသာလျော့ချထားသော ဈေးနှုန်းဖြင့် ဖရစ်ဒ်မန်း ပိုင်ဆိုင်သည့် ကုမ္ပဏီနှင့် ယခင်ရှရှားဝန်ကြီးချုပ် မီခေးလ် ကက်စ်ရန်နော့ဗ် နှင့် သူဇနီး အိုင်ရီနာ တို့ပိုင်ဆိုင်သည့် ကုမ္ပဏီများသို့ ရောင်းချခဲ့သည်။
ထိုအချိန်တွင် အခြားကုမ္ပဏီတခုက ၄၉ နှစ်စာ မြေငှားစာချုပ်တခုဖြင့် ငှားရမ်းထားခဲ့ခြင်းကြောင့် ထိုအိမ်ကို ဈေးသက် သက်သာသာဖြင့် ရရှိခဲ့ခြင်းမှာ အံဩစရာမဟုတ်ကြောင်းနှင့် (သို့သော် ထိုအိမ်ငှားစာချုပ်ကို ထိုအိမ်များကိုလေလံ တင်ရောင်းချသည့်ပွဲအပြီး တပတ်အကြာတွင် အလွန်သက်သာသော ဈေးနှုန်းဖြင့် အပြတ်ဝယ်ယူခဲ့သည်) စည်ပင်သာယာရေးအဖွဲ့ ဥပဒေရေးရာဌာနမှ ချမှတ်ထားသော ထိုအရောင်းအဝယ်နှင့်ပက်သက်သည့် အသေးစိတ် အချက်အလက်များကို သူသတိမပြုမိခဲ့ကြောင်း ပြောကြားခဲ့သည်။
State Duma အဖွဲ့ဝင်နှင့် သတင်းထောက်တယောက်ဖြစ်သော ခင်ရှ်တိန်း မှ ကက်စ်ရန်နော့ဗ် သည် ဖရစ်ဒ်မန်း မှ သူအားပေးသည့်ချေးငွေဖြင့် ဇိမ်ခံအိမ်တလုံးပိုင်ဆိုင်သည့် ကုမ္ပဏီကို ဝယ်ယူခဲ့သည်။
ဖရစ်ဒ်မန်း၏ ကုမ္ပဏီသည် ဇိမ်ခံအိမ်များ လေလံတင်ရောင်းချသည့်ပွဲအပြီး တပတ်အကြာတွင် အစိုးရမှ ဦးဆောင်ပြုလုပ်သည့် Sheremetyevo နိုင်ငံတကာလေဆိပ်အား တာဝန်ယူလုပ်ကိုင်ခွင့်ကို ဈေးပြိုင်ကမ်းလှမ်းရာတွင် Kasyanov ၏ ပါဝင်ကူညီခဲ့မူကြောင့် အနိုင်ရရှိခဲ့သည် “ ဟု စွပ်စွဲ ပြောကြားခဲ့သည်။
ဖရစ်ဒ်မန်း မှ ထိုစွပ်စွဲချက်များအားလုံးကို ငြင်းပယ်ခဲ့ပြီး “ သူ၏ ကုမ္ပဏီများသည် Kasyanov သို့ဘယ်တုန်းကမှ ချေးငွေ ထုတ်ချေးခြင်းမရှိခဲ့“ ဟုကာကွယ်ပြောဆိုခဲ့သည်။
၂၀၀၆ ဇန်နဝါရီ ၁၇ နေ့တွင် မော်စကို တရားစီရင်ရေးရုံးမှ ဖရစ်ဒ်မန်း အနေဖြင့် နိုင်ငံတော်ပိုင်ဆိုင်မှုမှ ပုဂ္ဂလိက ပိုင်ဆိုင်မှုအဖြစ်ပြောင်းရာ တွင် သင့်တော်ဆီလျော်သောလုပ်ထုံးလုပ်နည်းများဖြင့် မလုပ်လျှင် ထိုဇိမ်ခံအိမ်များအား နိုင်ငံတော်သို့ပြန်လည်အပ်နှံရမည်ဟု အမိန့်ချမှတ်ခဲ့သည်။
သို့သော် တရားရုံးမှ ပုဂ္ဂလိကပိုင်ဆိုင်မှုအဖြစ်ပြောင်းလဲသည့်စာချုပ်ကို တရားဥပဒေအရ အတည်ပြုရန် တောင်းဆို ချက်ကို ငြင်းပယ်ခဲ့သည်။
( ထိုအမှုတွင် ဖရစ်ဒ်မန်း ၏ ကုမ္ပဏီသည် ဇိမ်ခံအိမ်အတွက် ပေးဝယ်ထားသော ပိုက်ဆံ များကို ပြန်မရခဲ့ပေ ) ထိုနည်းတူ အစိုးရရှေ့နေများတွင် သူ၏ ပါဝင်ပက်သက်မှုများကိုဖော်ထုတ်ရန် ခိုင်လုံသော သက်သေအထောက် အထားများ မရှိသော ရာဇဝတ်တရားရုံးတွင် ဖရစ်ဒ်မန်း အား ပုဂ်ဂိုလ်ရေးအရ ကိုယ်တိုင်ကိုယ်ကျ တရားစွဲဆိုရန် မဖြစ်နိုင်ခဲ့ပေ။
၂၀၀၆ ဖေဖော်ဝါရီ ၂ နေ့တွင် ထိုတရားရုံးမှပင် Kasyanov အား အလားတူစီရင်ချက်မျိုးထပ်မံချမှတ်ခဲ့ပြီး သူဝယ်ယူ ထားခဲ့သော ဇိမ်ခံအိမ်ကိုလဲ ပြန်လည်ပေးအပ်ခဲ့ရသည်။
ထိုဇိမ်ခံအိမ်လေလံပွဲနှင့် ပက်သက်ပြီး တာဝန်ရှိသူများဖြစ်ကြသည့် ရှရှားအိမ်ရာမြေ ပိုင်ဆိုင်မှုဌာနမှ လက်ထောက် ဝန်ကြီးဟောင်း Nikolai Gusev နှင့် Federal State Unitary Enterprise “ VPK-Invest” မှ ဒါရိုက်တာ Ramil Gaisin တို့အား စနစ်တကျစီစဉ် ဖွဲ့စည်းထားသည့်အဖွဲ့ အစည်းတခုအနေဖြင့် နိုင်ငံတော်ပိုင် ထိမ်းသိမ်းထားသည့် အဆောက်အအုံများအား အပိုင်စီးကျူးလွန်မှု ဖြင့် စွဲချက်တင်ခဲ့သည်။
သူတို့သည် ဖမ်းဆီးခြင်းမခံရပဲ လက်ရှိတွင် ကိုယ်ပိုင်ခံဝန်ချက်ဖြင့် လွှတ်ငြိမ်းခွင့် ပြုထားသည်။
အဆိုပါတရားစွဲဆိုမှုအရ ယခုအချိန်အထိ Kasyanov အား စွဲချက်တင်ရန် လုံလောက်သော သက်သေအထောက် အထားမရှိပေ။
ကူးမား မန်ဂလမ် ဘာလာ(कुमार मंगलम बिरला )ကို ၁၉၆၇ ခုနှစ် ဇွန်လ ၁၄ ရက်နေ့တွင် မွေးဖွားခဲ့ပြီး အိန္ဒိယလူမျိုး စက်မှုလုပ်ငန်းရှင်၊ Aditya Birla Group ၏ ဥက္ကဋ္ဌဖြစ်၍ အိန္ဒိယရှိ သူ၏ ကုမ္ပဏီများမှာ Grasim, Hindalco, UltraTech Cement, Aditya Birla Nuvo, Idea Cellular, Aditya Birla Retail တို့ဖြစ်ပြီး ကနေဒါရှိ Aditya Birla Minacs နှင့် နည်းပညာနှင့်သိပ္ပံသင်တန်းကျောင်း (BITS Pilani)၏ အဓိပတိတစ်ဦးလည်း ဖြစ်သည်။
သူသည် အမျိုးမျိုးသော စည်းမျဉ်းနှင့်အသက်မွေးဝမ်းကျောင်း ဘုတ်အဖွဲ့များတွင် အဓိကတာဝန်များကို ထမ်းဆောင်နေခဲ့ရပြီး ဆက်လက်၍လည်း လုပ်ကိုင်လျက်ရှိသည်။
ငယ်ဘဝနှင့်အလုပ်အကိုင်များ ဘာလာ သည် Rajasthan ပြည်နယ်ရှိ Marwari စီးပွားရေး ဘာလာ မိသားစုတွင် မွေးဖွားခဲ့သည်။
စာရင်းစစ်အလုပ်ကို မလုပ်ကိုင်ခင် သူသည် မွန်ဘိုင်းရှိ Sydenham ကောလိပ်မှ commerce ဘွဲ့ကိုရရှိခဲ့ပြီး သူ့အား ဂုဏ်ထူးဆောင်အဖြစ်သတ်မှတ်ခြင်းခံထားရသော လန်ဒန်စီးပွားရေးကျောင်းမှ လူသားအရင်းမြစ် အထူးပြု MBA ဘွဲ့ကိုလည်းရရှိခဲ့သည်။
သူနှင့် သူ့ဇနီးဖြစ်သူ Neerja Kasliwal တို့တွင် Ananyashree, Aryaman Vikram နှင့် Advaitesha ဟုခေါ်သော သားသမီး ၃ ဦးရှိသည်။
ဂုဏ်ထူးဆောင်ဆုတံဆိပ်များ Aditya Birla Group ကိုတည်ထောင်လုပ်ကိုင်နေသော ၁၀ နှစ်အတွင်းတွင် သူသည် စက်မှုဆိုင်ရာ ကြိုးပမ်းမှုနှင့် အသက်မွေးဝမ်းကျောင်းဆိုင်ရာ စီမံခန့်ခွဲမှုတို့ကြောင့် အသိမှတ်ပြုခံခဲ့ရသည်။
စာရင်းများမှာ အောက်ပါအတိုင်းဖြစ်သည်။
၂၀၀၆ ခုနှစ် •၂၀၀၆ ခုနှစ် ဇွန်လတွင် မိုနာကိုနိုင်ငံ မွန်တီကာလိုမြို့တွင် ကမ္ဘာတလွှားထူးချွန်သော လူငယ်စီးပွားရေးလုပ်ငန်းရှင်ဆုကို အိန္ဒိယကိုယ်စားပြုအနေဖြင့် ရရှိခဲ့ပြီး သူ့အား တစ်နှစ်တာအတွင်း ကမ္ဘာတလွှားထူးချွန်သော လူငယ်စီးပွားရေးလုပ်ငန်းရှင် အကယ်ဒမီ၌ အဖွဲ့ဝင်အဖြစ် ထည့်သွင်းခဲ့ကြသည်။
၂၀၀၅ ခုနှစ် •“အိန္ဒိယ၏ ထူးချွန်သော လူငယ်စီးပွားရေးလုပ်ငန်းရှင်ဆု” ကိုရရှိခဲ့သည်။
•Business Today မှ သူ့ကို “အမှုဆောင်ချုပ်များထဲတွင် ငယ်ရွယ်၍ လုပ်ငန်းများစွာ ဆောင်ရွက်နိုင်သူ” အဖြစ် အမည်ပေးခဲ့သည်။
၂၀၀၄ ခုနှစ် •ကမ္ဘာ့စီးပွားရေးဖိုရမ် (Davos)မှ ကမ္ဘာလုံးဆိုင်ရာဦးဆောင်သူလူငယ် အဖြစ် ရွေးချယ်ခဲ့သည်။
•သူ၏ အိန္ဒိယစီးပွားရေးအပေါ် အလွန်အမင်းကူညီမှုတို့ကြောင့် Banaras ဟိန္နူတက္ကသိုလ်က D.Litt (Honoris Gausa)ဘွဲ့ကို ပေးခဲ့သည်။
•သူ၏စီးပွားရေးထူးချွန်မှုနှင့် အိန္ဒိယစီးပွားရေးတို့ကို ကူညီထောက်ပံ့ခြင်းကို ဂုဏ်ပြုသောအားဖြင့် အိန္ဒိယတဝှမ်း စီမံခန့်ခွဲမှုအဖွဲ့အစည်းကြီးက “ဂုဏ်ထူးဆောင်ပုဂ္ဂိုလ်”အဖြစ် သတ်မှတ်ပြောဆိုကြသည်။
၂၀၀၃ ခုနှစ် •ကုန်သွယ်မှုအကောင်းဆုံးဖြစ်ခဲ့သောကြောင့် Economic Times Awards မှ “နှစ်တစ်နှစ်၏ အကောင်းဆုံး စီးပွားရေးရှေ့ဆောင်”အဖြစ် အမည်ပေးခဲ့သည်။
•ထိုဆုတံဆိပ်ကြောင့် အိန္ဒိယနိုင်ငံ၏ “၂၀၀၃ ခုနှစ်၏ အကောင်းဆုံး စီးပွားရေးသမား” အဖြစ်လည်း ရွေးချယ်ခံခဲ့ရသည်။
•အမျိုးသားစက်မှုအင်ဂျင်နီယာကျောင်း (NITIE)မှ “The Lakshya -- စီးပွားရေးစိတ်ကူးကောင်းသူဆု” ပေးခဲ့သည်။
•အိန္ဒိယ-အမေရိကန် အဖွဲ့အစည်းမှ “ထူးချွန်သောလူငယ်”ဆုကို ရခဲ့သည်။
•၂၀၀၃ ခုနှစ်၏ ဈေးကွက်နှင့်စီမံခန့်ခွဲမှုဆိုင်ရာ အထူးချွန်ဆုံးဆုကို ရခဲ့သည်။
၂၀၀၂ ခုနှစ် •Qimpro ဖောင်ဒေးရှင်း၏ “Qimpro ပလက်တီနမ်အဆင့်ဆု” ကိုရခဲ့သည်။
•CNBC/INSEAD က ချီးမြှင့်သော “၂၀၀၂ ခုနှစ် အာရှစီးပွားရေးခေါင်းဆောင်ဆု”တွင် ထိပ်သီးအာရှ စီးပွားရေးခေါင်းဆောင် ၅ ယောက်စာရင်း၌ပါခဲ့သည်။
၂၀၀၁ ခုနှစ် •မွန်ဘိုင်း Pradesh လူငယ်လွှတ်တော်မှ “စီးပွားရေးထူးချွန်မှုနှင့် တိုင်းပြည်ကိုထောက်ပံ့မှု”ကြောင့် Rajiv Gandhi ဆု •အမျိုးသား HRD ကွန်ယက် (Pune)မှ “နှစ်တစ်နှစ်၏ အကောင်းဆုံး စီးပွားရေးသမား”ဆု •အပြည်ပြည်ဆိုင်ရာဆုများအဖြစ် “စီးပွားရေးထူးချွန်မှုနှင့် စက်မှုလုပ်ငန်းတို့ကို ကူညီထောက်ပံ့ခြင်း”ဆု •ဦးဆောင်သူများကျောင်းမှ “စီးပွားရေးဦးဆောင်မှုအတွက် ရွှေဒေါင်းအမျိုးသားဆု” •Rotary Club ၏ “အလုပ်အကိုင်ထူးချွန်ဆု” ၂၀၀၀ ခုနှစ် •ဘုံဘေစီမံခန့်ခွဲမှုအသင်းမှ သူ့အား “၁၉၉၉-၂၀၀၀ နှစ်များအတွက် အကောင်းဆုံး စီမံခန့်ခွဲမှုဆု”ကို ပေးအပ်ခဲ့သည်။
၁၉၉၉ ခုနှစ် •Lions Clubs International ၏ “သန်းပေါင်းများစွာသော ထူးချွန်မှု”ဆု •Ahmedabad ၏ Rotary Club မှ “ကုန်သွယ်မှုလောက၏ ဒဏ္ဍာရီ”ဆု ၁၉၉၈ ခုနှစ် •ကူးမား မန်ဂလမ် ဘာလာ သည် ဘဏ္ဍာရေးဝန်ကြီးဌာနမှ အိန္ဒိယ အာမခံနှင့် ငွေလဲလှယ်ရေးဘုတ်အဖွဲ့ (SEBI) ၏ အစိုးရကိုယ်စားလှယ်အဖြစ် သတ်မှတ်ခံရသည့် တစ်ဦးထဲသော စက်မှုလုပ်ငန်းရှင်ဖြစ်သည်။
သူသည် SEBI ၏ ၁၉၉၉ ခုနှစ် အလယ်ပိုင်း အစိုးရကုန်သွယ်မှု ၁၇ ဦးပါ ကော်မတီအဖွဲ့နှင့် ပြည်တွင်းကုန်စည် ရောင်းဝယ်ရေးတွင် တာဝန်ထမ်းဆောင်ခဲ့သည်။
•အစိုးရကုန်သွယ်မှုအဖွဲ့အတွက် သူ၏တင်သွင်းချက်သည် အိန္ဒိရ အစိုးရကုန်သွယ်မှုလေ့ကျင့်ရေးတွင် အခြေခံအုတ်မြစ်တစ်ခု ဖြစ်လာခဲ့သည်။
•Rotary Club ၏ “အလုပ်အကိုင်ထူးချွန်ဆု”ကို ရရှိထားသူဖြစ်သည်။
၁၉၉၇ ခုနှစ်မှ ယနေ့ထိ NDTV ၏ အိန္ဒိယစီးပွားရေးအပတ်စဉ်ကဏ္ဍမှ သူ့အား နှစ်တစ်နှစ်၏ အကောင်းဆုံး စီးပွားရေးသမားအဖြစ် သတ်မှတ်ထားသည်။
ကုန်သွယ်မှုဘဏ္ဍာရေး စူပါစတား ၁၀ ယောက်ထဲမှ တစ်ယောက်အဖြစ် သူ့အား ကမ္ဘာလုံးဆိုင်ရာ ဘဏ္ဍာရေးအဖွဲ့က ရည်ညွှန်းသည်။
စီးပွားရေးလောကမှလည်း သူ့အား အိန္ဒိယ၏ အလေးစားရဆုံးနှင့် အတုယူစရာအကောင်းဆုံး အမှုဆောင်ချုပ် ၁၀ ဦးထဲမှ တစ်ယောက်အဖြစ်နှင့် နောင်ရာစုနှစ်၏ ထိပ်တန်းအမှုဆောင်ချုပ်ဖြစ်ဟုသတ်မှတ်ပြီး Hindustan Times ကလည်း နှစ်တစ်နှစ်၏ အတော်ဆုံးစီးပွားရေးလုပ်ငန်းရှင်ဟု အမည်ပေးထားသည်။
ပညာရေးအတွက် အစီအမံကောင်းများ BITS Pilani တက္ကသိုလ်၏ အဓိပတိဖြစ်လာအပြီးတွင် BITS ကို ကမ္ဘာ့ထိပ်တန်းတက္ကသိုလ်တစ်ခုဖြစ်လာရန်အတွက် သူသည် ၂၀၁၂ အထူးစီမံကိန်းနှင့် ၂၀၂၀ ရည်မှန်းချက်တို့ကို ရေးဆွဲခဲ့သည်။
သူ၏ ပထမဆုံးသော BITS ခရီးမှာ Goa ကျောင်းဝင်းအတွင်း အိန္ဒိယ၏ ပထမဆုံးသော Innovation fest-'QUARK 2010' အတွက်ဖြစ်သည်။
QUARK သည် တစ်တိုင်းပြည်လုံးမှ ကောလိပ်များ လာရောက်သည့် နှစ်စဉ်ကျင်းပသော အိန္ဒိယ၏ နာမည်ကြီး နည်းပညာဆိုင်ရာ ပွဲတော်များထဲမှ တစ်ခုဖြစ်သည်။
ဂျင်မ် ကားလ် ဝေါ်လ်တန် ( ၁၉၄၈ ခုနှစ်တွင် နယူးပို့တ်၊ အာကန်းဆက် ၌ မွေးဖွားခဲ့ ) Wal-Mart ကိုတည်ထောင်သူ စမ် ဝေါ်လ်တန် ၏ အငယ်ဆုံးသား ဖြစ်ပြီး၊ Arvest ဘဏ် ၏ သဘာပတိ ဥက္ကဋ္ဌ ဖြစ်သည်။
၂၀၁ဝ တွင် ခန့်မှန်းခြေ အသားတင်ပိုင်ဆိုင်မှု အမေရိကန်ဒေါ်လာ ၂၀.၁ ဘီလီယံ ဝန်းကျင်ရှိပြီး၊ Forbes ၏ ကမ္ဘာ့အချမ်းသာဆုံးစာရင်းတွင် နံပါတ် ၁၁ ချိတ်သည်။
လင်းန် မက်နက်ဘ် နှင့် လက်ထပ်ခဲ့ပြီး အဲလစ် အန်နီ ဝေါ်လ်တန် နှင့် သောမတ်စ် လေတွန် ဝေါ်လ်တန် တို့ အပါအဝင် သားသမီး လေးယောက် ဖွားမြင်ခဲ့သည်။
၎င်း တို့ မိသားစုသည် အာကန်းဆက် ရှိ ဘန်တွန်ဗီလီ တွင် နေထိုင်လျက်ရှိသည်။
ဆက်စပ်လင့်ခ် Forbes မဂ္ဂဇင်း၏ ဖော်ပြချက် ကဏ္ဍ:အမေရိကန် ဘီလျံနာများ။
နာဆာ အယ်လ် ခါရဖီ ကို ၁၉၄၃ ခုနှစ်တွင် မွေးဖွားခဲ့ပြီး M.A Kharafi & Sons ကိုပိုင်ဆိုင်သော ကူဝိတ်လူမျိုး စီးပွားရေးလုပ်ငန်းရှင်ဖြစ်သည်။
သူ့ကုမ္ပဏီသည် ၄.၃ ဘီလျံဒေါ်လာဖြင့် ရောင်းဝင်လုပ်ကိုင်သည်။
သူသည် မိုလ်ဘိုင်းဆက်သွယ်ရေးလုပ်ငန်း၊ ကူဝိတ်နှင့်အမေရိကန် အမျိုးသားဘဏ်၊ အမေရိကန်၏ Fast Food ကုန်သွယ်ရေးဆက်သွယ်ပေးသူ စသည်ဖြင့် အမျိုးမျိုးသော ရင်းနှီးမှုများတွင် ရှယ်ယာများပါဝင်ထားခြင်းဖြင့် အမြတ်ငွေများရနေသူဖြစ်သည်။
မိသားစု သူ၏ အစ်ကိုကြီးဖြစ်သူ ဂျက်ဆင်မ် သည် ကူဝိတ်လွှတ်တော်၏ ပြောရေးဆိုခွင့်ရှိသူဖြစ်သည်။
သူ့ညီမဖြစ်သူ ဖိန်ဇာ သည် ကူဝိတ်တက္ကသိုလ်၏ ပါမောက္ခချုပ်ဖြစ်သည်။
ငွေကြေးအခြေအနေ သူသည် ကမ္ဘာအနှံ့ရှိ နိုင်ငံ ၃၀ ကျော်တွင် ဆောက်လုပ်ရေးလုပ်ငန်းများရှိသည်။
၂၀၀၈ ခုနှစ်တွင် သူ၏ ငွေကြေးပိုင်ဆိုင်မှုသည် ၁၄ ဘီလျံဒေါ်လာရှိသဖြင့် ၄၈ ယောက်မြောက် ကမ္ဘာ့အချမ်းသာဆုံးပုဂ္ဂိုလ်ဟု သတ်မှတ်ကြသည်။
၂၀၀၉ ခုနှစ် ဇန်နဝါရီလတွင် Liverpool ဘောလုံးအသင်းကို လွှဲပြောင်းဝယ်ယူရန် ဆက်သွယ်မှုလုပ်ခဲ့သော်လည်း ဈေးနှုန်းအနိမ့်ဖြင့် လက်လွှဲယူခြင်းဖြစ်သည်ဟုလည်း ယူဆရသည်။
Brothers' Essar အုပ်စု ( ၁၅ ဘီလျံ ဝင်ငွေရှိ လုပ်ငန်းစုကြီး ) သည် အကျဘက်သို့ ရောက်ရှိလာသောအခါ ၎င်းလုပ်ငန်းများအား ချဲ့ထွင်ခဲ့ရာ စတီးလ်၊ လောင်စာဆီ နှင့် စွမ်းအင် အပါအဝင် လုပ်ငန်းများအားလုံး သို့ ချဲ့ထွင်ခဲ့သည်။
Brothers ကမ္ဘာ့ တွန်းအား၏ တစိတ်တပိုင်းအနေနှင့် Essar လောင်စာဆီ ကုန်ချော ထုတ်လုပ်ရန်အတွက် ကန်ညာ နိုင်ငံ၏ ၅၀% သော ရေနံကုန်ချော ထုတ်လုပ်ရေးလုပ်ငန်းများ ကို ဝယ်ယူခဲ့ပြီး၊ စုစုပေါင်း ရေနံကုန်ချောထုတ်လုပ်နိုင်သည့် စွမ်းရည် ၂၅ မီလျံ တန် ရှိသည့် လုပ်ငန်းကြီး ၃ ခုကို ရရှိနိုင်ရန် Royal Dutch Shell နှင့် ညှိုနှိုင်းနေသည်။
Essar Oil လုပ်ငန်း၏ ရှယ်ယာ ၁၀% ကို တစိတ်တပိုင်း သောပေးချေမှုအနေနှင့် ပေးရန် ကမ်းလှမ်းရနိုင်သည်။
ယူဂန်ဒါ နှင့် ကွန်ဂို တို့ရှိ လုပ်ငန်းခွဲများအတွက် အများဆုံးသော စတော့ရှယ်ယာ ပိုင်ဆိုင်မှု ကိုရရှိနိုင်ရန် Dhabi Group's Warid Telecom နှင့် ၃၅ဝ မီလီယံ ဒေါ်လာ နောက်ဆုံးဈေး ပေးခဲ့ရသည်။
Brothers သည် အိန္ဒိယ၏ ဖက်စပ်လုပ်ငန်းတွင် တတိယ အကြီးဆုံး မိုဘိုင်းလ် ဖုန်း အော်ပရေတာ ဖြစ်သော Vodafone Essar ၏ ၃၃% ကို ပိုင်ဆိုင်ထားမှုကြောင့် ၉၂ဝ မီလျံ ဒေါ်လာ အထိ ရရှိခဲ့သည်။
မကြာသေးမီက တယ်လီကွန်(ဆက်သွယ်ရေးနည်းပညာ) အခြေခံအဆောက်အအုံလုပ်ငန်းများကို ၄၅ဝ မီလီယံ ဒေါ်လာ နှင့် American Tower ကော်ပိုရေးရှင်းသို့ ရောင်းချခဲ့သည်။
နောက်မကြာမီပင် အမေရိကန် ကျောက်မီးသွေး မိုင်းတွင်းလုပ်ငန်းဖြစ်သည့် Trinity Coal ကို ၆၀ဝ မီလီယံ ဒေါ်လာ နှင့် ဝယ်ယူရရှိခဲ့သည်။
ထို့အပြင် လောင်စာဆီနှင့် စွမ်းအင် လုပ်ငန်းများနှင့် ပက်သက်၍ လန်ဒန် စတော့အိတ်ချိန်းတွင် စာရင်းဝင်နိုင်ရန် တွေးတော လုပ်ဆောင်နေသည်။
ဆက်စပ်ကြည့်ရှုစရာ Shashi & Ravi Ruia on Forbes Category:သန်းကြွယ်သူဌေးများ။
စင်မျူရယ် ရော့ဘ်ဆင် ( ရော့ဘ် ) ဝေါ်လ်တန် (၁၉၄၅ ခုနှစ်တွင် Tulsa, Oklahoma ၌ မွေးဖွားခဲ့) သည် ကမ္ဘာ့ အကြီးဆုံး ကုန်ပစ္စည်းများလက်လီ ဖြန်ဖြူးရောင်းချသည့် လုပ်ငန်းကြီး ဖြစ်သော Wal-Mart ကိုတည်ထောင်သူ စမ် ဝေါ်လ်တန် ၏ အကြီးဆုံးသား ဖြစ်သည်။
လက်ရှိတွင် ကမ္ဘာ တစ်ဝှမ်းဖြန့်ဖြူးနေသည့် ယင်း ကုမ္ပဏီကြီး၏ သဘာပတိ ဥက္ကဋ္ဌ ဖြစ်သည်။
Forbes မှ စုံစမ်းဖော်ပြချက်အရ သူ၏ အသားတင်ပိုင်ဆိုင်မှု မှာ ၂၀၀၈ ခုနှစ်တွင် အမေရိကန် ဒေါ်လာ ၁၉.၂ ဘီလျံ ရှိသည်။
ရော့ဘ် သည် College of Woosterတွင်တက်ရောက်ခဲ့ပြီး၊ ၁၉၆၆ တွင် စီးပွားစီမံ ဘာသာရပ်နှင့်ပက်သက်သော သိပ္ပံပညာ ဘွဲ့ ကို University of Arkansas မှ ရရှိခဲ့သည်။
သူသည် ၁၉၆၉ တွင် နယူးယောက်မြို့ရှိ Columbia University ဥပဒေ ကျောင်းမှ ဂျူရီ ပါရဂူ ဘွဲ့ ကို ရရှိခဲ့သည်။
College of Wooster ၏ ယုံကြည် လက်ခံခြင်းခံရသူ (Trustee ) လည်း ဖြစ်သည်။
ဘွဲ့ရပြီးသည့်နောက်တွင် ရော့ဘ် ဝေါ်လ်တန် သည် Wal-Mart ကိုယ်စားပြု ဥပဒေအဖွဲ့ ၏ အဖွဲ့ဝင်အဖြစ်သူ့ ဖခင် ကွယ်လွန်ချိန်ထိ ထမ်းဆောင်ပေး ခဲ့သည်။
သူ့ အဖေကွယ်လွန်ပြီး နှစ်ရက်အကြာ ၁၉၉၂ ဧပြီ ၇ ရက်နေ့တွင် ရော့ဘ် ဝေါ်လ်တန် သည် အုပ်ချူပ်ရေးဘုတ်အဖွဲ့၏ ဥက္ကဋ္ဌ အဖြစ် ခန့်အပ်ခံရသည်။
ယနေ့ထက်ထိ ယင်းရာထူးကို ထိန်းသိမ်းထားဆဲ ဖြစ်သည်။
အပိုဆောင်းကြည့်ရှုစရာလင့်ခ်များ Forbes 400 listing Official Wal-Mart biography S. Robson Walton's campaign contributions NNDB Rob Walton biography Rob Walton Refuses to Answer on Company’s Record in Local Communities ကိုးကား ကဏ္ဍ:အမေရိကန် ဘီလျံနာများ။
360px|Cultural/historical, (highlighted) depicted with various competing territorial claims တိဗက်အစိုးရမှ နယ်နမိတ်သတ်ထားသော နေရာများ တရုတ်မှစီမံထားသော တိဗက်၏ကိုယ်ပိုင်အုပ်ချုပ်ခွင့်ရ နေရာဒေသများ တိဗက်ကိုယ်ပိုင်အုပ်ချုပ်ခွင့်ရဒေသ တရုတ်မှအုပ်ချုပ်သော်လည်း အိန္ဒိယနိုင်ငံမှ လာတက်၏‌ဒေသဟု သတ်မှတ်သောနေရာ အိန္ဒိယမှအုပ်ချုပ်သော်လည်း တရုတ်မှ "တောင်တိဗက်" ဟူ၍ သတ်မှတ်သောနေရာတိဗက်၏ယဉ်ကျေးမှု လွှမ်းမိုးရာဒေသများ တိဗက်ပြည်သည် အာရှတိုက်အလယ်ပိုင်းရှိ အလွန်မြင့်မားသောကုန်းမြေပြင်ပေါ်၌ တည်ရှိသည်။
တောင်ဘက်၌ ဟိမဝန္တာတောင်တန်းသည် တိဗက်ပြည်ကို အိန္ဒိယနိုင်ငံမြောက်ပိုင်းမှ ပိုင်းခြားထားသည်။
တောင်ထူထပ်၍ လမ်းပန်းဆက်သွယ်ရေး မသာယာသဖြင့် နိုင်ငံခြားသားများ အရောက်အပေါက်နည်းသည်။
တိဗက်လူမျိုးတို့ ကိုယ်တိုင်ကလည်း ရှေးထုံးတမ်းစဉ်လာကို စွဲမြဲယုံကြည်သူများ ဖြစ်သည့်အားလျော်စွာ နှစ်ပေါင်းများစွာပင် ပြင်ပနိုင်ငံများနှင့် ဆက်သွယ်မှုကင်းကွာခဲ့လေ သည်။
thumb|တိဗက်အလံ ပထဝီဝင် တိဗက်ပြည်သည် အာရှတိုက် အလယ်ပိုင်း၊ ဟိမဝန္တာနှင့် ကွန်းလွန်းတောင်တန်းကြီးများအကြား၊ အနောက်ဘက်ပြည်နယ်မှ အရှေ့ဘက် တရုတ်နိုင်ငံအထိ ရှည်လျားသော ကုန်းမြေမြင့်ပေါ်တွင် တည်ရှိသည်။
တောင်ဘက်တွင် အာသံ၊ ဘူတန်၊ ဆစ်ကင်နှင့် နီပေါပြည်တို့ရှိ၍၊ မြောက်ဘက်တွင် ဆင်ကျန်နယ်နှင့် အရှေ့ဘက်တွင် တရုတ်ပြည်နယ်များဖြစ်သော ကိုကိုးနော်(ချင်ဟိုင်း)နှင့် ဆီကန်နယ်တို့ ရှိကြသည်။
အကျယ်အဝန်းမှာ ၄၇ဝ,ဝဝဝ စတုရန်းမိုင်ခန့်ဖြစ်၍၊ အရှေ့နှင့်အနောက် မိုင်ပေါင်း ၈ဝဝ၊ တောင်နှင့်မြောက် မိုင်ပေါင်း ၆ဝဝ ရှိလေသည်။
လူဦးရေ ၃ သန်းခန့် ရှိသည်။
မြို့တော်မှာ လာဆာမြို့ ဖြစ်သည်။